歷代《左傳》相關資料輯錄
陳逢源編
壹、有關《左傳》名稱
一、「左氏春秋」
漢  司馬遷《史記．十二諸侯年表序》云：「孔子明王道，干七十餘君，莫能用，故西觀周室，論史記舊聞。興於魯而次《春秋》，上記隱，下記哀之獲麟。約其辭文，去其煩重，以制義法。王道備，人事浹。七十子之徒口授其傳指，為有所刺譏褒諱抑損之文辭不可以書見也。魯君子左邱明懼弟子人人異端，各安其意，失其真，故因孔子史記具論其語，成《左氏春秋》。」（《史記》 北京中華書局  頁509）
二、「春秋左氏傳」
漢  班固《漢書．儒林傳》云：「漢興，北平侯張蒼及梁太傅賈誼、京兆尹張敞、太中大夫劉公子皆修《春秋左氏傳》。」（《漢書》 北京中華書局 頁3620）
貳、《左傳》起訖年代

    經起於魯隱公元年（西元前七二二年）至哀公十六年（西元前四七九年）孔子卒，歷隱公、桓公、莊公、閔公、僖公、文公、宣公、成公、襄公、昭公、定公、哀公，凡十二公；《公羊》、《穀梁》則終於魯哀十四年西狩獲麟，《左傳》於隱元年「惠公元妃孟子」一節，追述到春秋前數十年之事，最後又載至魯哀公二十七年（西元前四六八年），已是孔子死後十一年，共二百五十五年，十九萬六千餘字，為十三經中分量最多之作。

參、有關《左傳》之價值

一、經學羽翼
劉歆云：「左丘明好惡與聖人同，親見夫子，而《公羊》、《穀梁》在七十子後，傳聞之與親見之，其詳略不同。」（引自《漢書》卷三十六〈楚元王傳〉  北京中華書局  頁1976）
漢  桓譚《新論》卷九〈正經〉云：「左氏傳于經，猶衣之表裡，相待而成，經而無傳，使聖人閉門思之，十年不能知也。」（見嚴可均輯《全後漢文》卷十四  中文出版社  頁546）
晉  杜預〈春秋序〉云：「左邱明受經於仲尼，以為經者不刊之書也。故傳或先經以始事，或後經以終義，或依經以辯理，或錯經以合異，隨義而發其例之所重，舊史遺文，略不盡舉，非聖人所脩之要故也。身為國史，躬覽載籍，必廣記而備言之，其文緩，其旨遠，將令學者原始要終，尋其枝葉，究其所窮，優而柔之，使自求之，饜而飫之，使自趨之，若江海之浸，膏澤之潤，渙然冰釋，怡然理順，然後為得也。」（《春秋經傳集解．春秋序》  新興書局  頁39）

南朝  劉勰《文心雕龍．史傳篇》云：「然睿旨幽隱，經文婉約；丘明同時，實得微言，乃原始要終，創為傳體。傳者，轉也；轉受經旨，以授於後，實聖文之羽翮，記籍之冠冕也。」（周振甫注《文心雕龍注釋》 里仁書局 頁293）
唐  劉知幾《史通》卷一〈六家〉曰：「觀《左傳》之釋經也，言見經文而事詳傳內，或傳無而經有，或經闕而傳存，其言簡而要，其事詳而博，信聖人之羽翮，而述者之冠冕也。」（《史通釋評》  華世出版社  頁11）
唐  劉知幾《史通》卷十四〈申左〉云：「尋斯義之作也，蓋是周禮之故事，魯國之遺文，夫子因而修之，亦存舊制而已。至於實錄，付之邱明，用使善惡必彰，真偽盡露。向使孔經獨用，《左傳》不作，則當代行事安得而詳哉！……然自邱明之後，迄于魏滅，年將千祀，其書寖廢，至晉太康年中，汲冢獲書，全同《左氏》，……於是摯虞、束皙引其義以相明，王接、荀顗取其文以相證，杜預申以注釋，干寶藉為師範，由是世稱實錄，不復言非，其書漸行，物無異議。」（《史通釋評》  華世出版社  頁508～511）
二、史學鼻祖
晉  賀循云：「左氏之傳，史之極也，文采若雲月，高深若山海。」（引自朱彝尊《經義考》卷一百六十九）
晉  干寶云：「丘明能以三十卷之約，括囊二百四十年之事，靡有孑遺，斯蓋立言之高標，著作之良模也。」（引自唐  劉知幾《史通．繁省編》  《史通釋評》卷九  頁305）
清  顧棟高《春秋大事表．總序》記其父之言云：「此二十一史權輿也，聖人經世之大典，于是乎在。」（《春秋大事表》  廣學社印書館  頁1）
民國  錢穆曰：「《左傳》為中國第一部最詳密之編年史；專講歷史價值，孔子《春秋》還遠在《左傳》之下。」（《中國史學名著》  聯經出版事業公司 頁46）
民國  徐復觀〈原史〉認為《左傳》是我國第一部史書。（《中國史學史論文選集》三  華世出版社  頁52）
三、文章奧府
唐  劉知幾《史通．雜說上》云：「《左傳》之敘事也：述行師，則簿領盈視、叱聒沸騰；論備火，則區分在目，修飾峻整；言捷勝，則收獲都盡；記奔敗，則披靡橫前；申盟誓，則慷慨有餘；稱譎詐，則欺誣可見；談恩惠，則煦若春日；記嚴切，則凜若秋霜；敘興邦，則滋味無量；陳亡國，則淒涼可憫。或腴辭潤簡牘；或美句入詠歌。跌宕而不群，縱橫而自得。若斯才者殆將工侔造化，思涉鬼神，著述罕聞，古今之卓絕。」（《史通釋評》  華世出版社  頁559）
宋  真德秀選《左傳》為《文章正宗》。
清  章學誠云：「左丘明，古文之祖也。」（《章氏遺書》卷九〈與汪龍莊書〉）
清  方苞〈古文約選序〉云：「義法最精者，莫如《左傳》、《史記》。」（《古文約選．序》）
清  周大璋《左傳翼》「凡例二」云：「《左氏》文字，為百家之祖，《國》、《策》、《史》、《漢》、韓、柳、歐、蘇，無不摹倣其章法句法字法，遂卓然自成一家之言，欲讀古文而不精求于《左氏》，是溯流而忘其源也。」（《左傳翼》）
民國  張高評論《左傳》之文學價值有十三項：一、文章體裁之集林。二、語文研究之珍藪。三、古文家法之宗師。四、駢儷文章之先河。五、歌詩致用之珠澤。六、神話小說之原始。七、通俗文學之遠源。八、傳記文學之祖庭。九、敘事文字之軌範。十、說話藝術之指南。十一、戰國縱橫之肇端。十二、描繪神話之逸品。十三、修辭作文之津梁。（《左傳導讀．自序》  文史哲出版社  頁4～6）
四、博物之資
唐  劉知幾《史通》卷五〈採撰〉云：「丘明受經立傳，廣包諸國，蓋當時有《周志》、《晉乘》、《楚檮杌》等篇，遂乃聚而編之，混成一錄。向使專憑魯策，獨詢孔氏，何以能殫見洽聞，若斯之博也。」（《史通釋評》  華世出版社  頁137）
漢  盧植曰：「丘明之傳，本末《春秋》，博物盡變，囊括古今，苞裹人事。」（見嚴可均輯《全後漢文》卷八十一  中文出版社  頁907）
肆、論《左傳》與《春秋》關係
一、《左傳》與《春秋》相表裡
漢  司馬遷《史記．十二諸侯年表序》云：「孔子明王道，干七十餘君，莫能用，故西觀周室，論史記舊聞。興於魯而次《春秋》，上記隱，下記哀之獲麟。約其辭文，去其煩重，以制義法。王道備，人事浹。七十子之徒口授其傳指，為有所刺譏褒諱抑損之文辭不可以書見也。魯君子左邱明懼弟子人人異端，各安其意，失其真，故因孔子史記具論其語，成《左氏春秋》。」（《史記》 北京中華書局  頁509）
漢  班固《漢書．藝文志》云：「仲尼思存前聖之業，乃稱曰：『夏禮吾能言之，杞不足徵也；殷禮吾能言之，宋不足徵也。文獻不足，故也；足，則吾能徵之矣。』以魯周公之國，禮文備物，史官有法，故與左邱明觀其史記，據行事，仍人道，因興以立功；就敗以成罰，假日月以定曆數；藉朝聘以正禮樂，有所褒諱貶損，不可書見，口授弟子，弟子退而異言，邱明恐弟子各安其意以失其真，故論本事而作傳，明夫子不以空言說經也。」（《漢書》  北京中華書局  頁1715）

民國  章太炎云：「漢嚴氏《春秋》引〈觀周篇〉云『孔子將修《春秋》，與丘明乘車如周，觀書於周史，歸而作《春秋》之經，丘明為之傳，共為表裡。』桓譚《新論》云『左氏經之與傳，猶之之表裡，相持而成。若有經而無傳，使聖人閉門思之，十年不能知也。』劉知幾謂『大事書於冊者，經之所書；小事書於簡者，傳之所載。經與傳，同因魯史而修也。』毛奇齡《春秋簡書刊誤》云『夫左氏之傳，即是策書；左氏之經，即是簡書。故夫子筆削，只襲魯國之簡書以為之本。即絕筆以後，猶有舊簡書二十六條，見於《左傳》。』雖簡書為經，策書為傳，與《史通》之說互異，而左氏據魯史以為之傳，說皆同矣。杜預〈春秋序〉謂『傳或先經以始事，或後經以終義，或依經以辯理，或錯經以合異，隨義而發。將令學者，原始要終，尋其枝葉，究其所窮，優而柔之，使自求之；饜而飫之，使自趨之。若江海之浸，膏澤之潤，渙然冰釋，怡然理順，然後為得也。』」（《左傳讀敘錄》 學海出版社）
二、《左傳》不傳《春秋》
晉  王接云：「左氏辭義贍富，自是一家書，不主為經發。〈公羊〉附經立傳，經所不書，傳不妄起，於文為儉，通經為長。」（《晉書》卷五十一〈王接傳〉 北京中華書局 頁1435）
清  劉逢祿云：「夫子之經，書於竹帛，微言大義，不可以書見，則游、夏之徒傳之，丘明蓋生魯悼之後，徒見孔子之經及《史記》、《晉乘》之類，而未聞口授微恉，當時口說多異，因具論其事實，不見者闕之，曰魯君子，則非弟子也；曰《左氏春秋》，與《鐸氏》、《虞氏》、《呂氏》並列，則非傳《春秋》也。故曰：《左氏春秋》舊名也，曰：《春秋左氏傳》，則劉歆所改也。」（《皇清經解》卷一千二百九十五《左氏春秋考證》 復興書局 頁14193）
伍、有關《左傳》作者

一、左丘明說
漢  司馬遷《史記．十二諸侯年表序》云：「魯君子左邱明懼弟子人人異端，各安其意，失其真，故因孔子史記具論其語，成《左氏春秋》。」（《史記》 北京中華書局  頁509）
漢  班固《漢書．司馬遷傳》「贊」云：「及孔子因魯史記而作《春秋》，而左丘明論輯其本事，以為之《傳》，又纂異同為《國語》。」（《漢書》卷六十二〈司馬遷傳〉 北京中華書局 頁2737）
二、子夏說
民國  衛聚賢〈左傳之研究〉認為「《左傳》之著者非左丘明，乃卜子夏。」  （《古史研究》第一集  上海商務印書館  1931年11月）
三、楚左史倚相之後所成說
宋  鄭樵《通志．氏族略》第四「左氏條」後按云：「所著《春秋傳》，即倚相之後世為楚左史官，非左邱明。明居左邱，為左邱氏，非左氏也。」（王樹民點校 鄭樵撰《通志二十略》  北京中華書局  頁145）
宋  朱熹《朱子語類》云：「或云：左氏是左史倚相之後，故載楚事較詳。」（《朱子語類》卷八十三）
四、吳起說
清  姚鼐〈左傳補注序〉云：「《左氏》書非出一人，累有附益，而由吳起之徒為之者蓋尤多。據劉向《別錄》，左丘明傳曾申，申傳吳起，起傳其子期，……則《左傳》源流，誠與吳起有關。吳起始仕魏，卒仕楚，故《傳》言晉、楚事尤詳。而為三晉之祖，多諱其惡，而溢稱其美。又善於論兵謀，其書於魏氏事造飾尤多。魏絳在晉悼時，甫佐新軍，在七人下，安得平鄭賜樂，得以與絳？獻子合諸侯干位，而述其為政之美。〈魏風〉至季札時，亡久矣，與〈邶〉、〈鄘〉、〈檜〉等，而札獨美之，曰以德輔此，則明主也。此與魏大名，公侯子孫必復其始之談，皆造飾以媚魏君。又忘明主之稱，乃三晉篡位後之稱，非季札時所有也。」（《左傳補注．序》）
民國  錢穆云：「余考諸韓非書，『吳起，衛左氏中人也』。然則所謂《左氏春秋》者，豈即以吳起為左氏人故稱之，而後人因誤以為左姓者耶？」（《先秦諸子繫年》卷二「吳起傳《左氏春秋》考」 東大圖書局公司 頁194）
五、劉歆說
清  劉逢祿云：「余年十二讀《左氏春秋》，疑其書法是非多失大義，繼讀《公羊》及董子書，乃恍然於《春秋》非記事之書，不必待左氏而明，左氏為戰國時人，故其書終三家分晉，而續經乃劉歆妄作也。」（《皇清經解》卷一千二百九十四《左氏春秋考證》 復興書局 頁14183）
清  康有為云：「歆以其非博之學，欲奪孔子之經，而自立新說以惑天下；知孔子制作文學首在《春秋》，《春秋》之傳在《公》、《穀》，《公》、《穀》之法與六經通；於是思所以奪《公》、《穀》者，以《公》、《穀》多虛言，可以實爭奪之，人必聽其實事而不聽虛言也。求之古書，得《國語》與《春秋》同時，可以改易竄附。於是毅然削去平王以前事，依《春秋》以編年，比附經文。分《國語》以釋經，而為《左氏傳》。」（《新學偽經考》「漢書藝文志辨偽」第三上）
六、張蒼說
民國  孫德謙〈左傳漢初出張蒼家說〉 （《學衡》三十期  頁1～3  1924年6月）
民國  洪業〈春秋經傳引得序〉云：「今於《左傳》知其殆成於孝惠之時，則其時代與蒼相當也。知其有簡編闕散之《春秋》以為本；有某種抑若干種之《春秋傳》以資參校；有《國語》及他書以備採擷；則在秦火之後，必善於收書之家；此亦蒼家足當之也。」（《春秋經傳引得．序》  上海古籍出版社 頁89～90）
陸、有關《左傳》傳授與表彰過程

唐  陸德明云：「左丘明作《傳》以授曾申，申傳衛人吳起，起傳其子期，期傳楚人鐸椒，椒傳趙人虞卿，卿傳同郡人荀卿名況，況傳武威張蒼，蒼傳洛陽賈誼，誼傳至其孫嘉，嘉傳趙人貫公，貫公傳其少子長卿，長卿傳京兆尹張敞及侍御史張禹。禹數為御史大夫蕭望之言《左氏》，望之善之，薦禹，徵待詔。未及問，會病死。禹傳尹更始，更始傳其子咸及翟方進、胡常。常授黎陽賈護，護授蒼梧陳欽。《漢書．儒林傳》云：『漢興，北平侯張蒼及梁太傅賈誼、京兆尹張敞、太中大夫劉公子皆修《春秋左氏傳》。』始劉歆從尹咸及翟方進受《左氏》，由是言《左氏》者，本之賈護、劉歆。歆授扶風賈徽，徽傳子逵，逵受詔列《公羊》、《穀梁》不如《左氏》四十事奏之……」（《經典釋文．敘錄》）

略以圖示：
左丘明―曾申─ 吳起─ 吳期─ 鐸椒─虞卿─荀卿 ─ 張蒼─賈誼─賈嘉─

                張敞            翟方進          ─鄭興
貫公─貫長卿──  張禹─尹更始──尹  咸  ─劉歆──賈徽─賈逵
                                胡  常──賈護──陳欽─陳元─王莽
漢  劉歆〈移讓太常博士書〉云：「及魯恭王壞孔子宅，欲以為宮，而得古文於壞壁之中，《逸禮》有三十九、《書》十六篇，天漢之後，孔安國獻之，遭巫蠱倉卒之難，未及施行。及《春秋左氏》，丘明所修，皆古文舊書，多者二十餘通，臧於祕府，伏而未發……或懷妒嫉，不考情實，雷同相從，隨聲是非，抑此三學，以《尚書》為備，謂《左氏》不傳《春秋》，豈不哀哉！」（《漢書》卷三十六〈楚元王交傳〉 北京中華書局 頁1969～1970）

民國 李學勤《簡帛佚籍與學術史》云：「馬王堆帛書中的《春秋事語》，有關《左傳》的傳流，極為重要。這篇帛書的發現，再次表明《左傳》的真實性無可懷疑，載籍所述《左傳》之學的傳承也很可據。」（臺北：時報文化出版公司，1994年）
柒、有關三傳得失討論
漢  鄭玄〈六藝論〉云：「《左氏》善於禮，《公羊》善於讖，《穀梁》善於經。是先儒同遵之義也。」（《春秋穀梁傳注疏．春秋穀梁傳序》楊士勛疏引 十三經注疏本 頁3）
晉  范甯〈春秋穀梁傳序〉云：「《左氏》豔而富，其失也巫；《穀梁》清而婉，其失也短；《公羊》辯而裁，其失也俗。若能富而不巫，清而不短，裁而不俗，則深於其道者也。故君子之於《春秋》，沒身而已矣。」（《春秋穀梁傳注疏》  十三經注疏本  頁7）

宋  胡安國云：「《左氏》敘事見本末，《公羊》、《穀梁》辭辯而義精。學經以傳為案，則當讀《左氏》；玩辭以義為主，則當習《公》、《穀》。」（《春秋胡氏傳》）

《史記．鄭世家》：
武公十年，娶申侯女為夫人，曰武姜。生太子寤生，生之難，及生，夫人弗愛。後生少子叔段，段生易，夫人愛之。二十七年，武公疾。夫人請公，欲立段為太子，公弗聽。是歲，武公卒，寤生立，是為莊公。
莊公元年，封弟段於京，號太叔。祭仲曰：「京大於國，非所以封庶也。」莊公曰：「武姜欲之，我弗敢奪也。」段至京，繕治甲兵，與其母武姜謀襲鄭。二十二年段果襲鄭，武姜為內應。莊公發兵伐段，段走。伐京，京人畔段，段出走鄢。鄢潰，段出奔共。
於是莊公遷其母武姜於城潁，誓言曰：「不及黃泉，毋相見也。」居歲餘，已悔思母。潁谷之考叔有獻於公，公賜食。考叔曰：「臣有母，請君食賜臣母。」莊公曰：「我甚思母，惡負盟，奈何？」考叔曰：「穿地至黃泉，則相見矣。」於是遂從之，見母。
二十四年，宋繆公卒，公子馮奔鄭。鄭侵周地，取禾。二十五年，衛州吁弒其君桓公自立，與宋伐鄭，以馮故也。
二十七年，始朝周桓王。桓王怒其取禾，弗禮也。二十九年，莊公怒周弗禮，與魯易祊、許田。三十三年，宋殺孔父。三十七年，莊公不朝周，周桓王率陳、蔡、虢、衛伐鄭。莊公與祭仲、高渠彌發兵自救，王師大敗。祝聸射中王臂。祝聸請從之，鄭伯止之，曰：「犯長且難之，況敢陵天子乎？」乃止。夜令祭仲問王疾。（北京 中華書局 標點本 頁1759～1760）
        鄭滅許始末
隱八年，鄭伯使宛來歸祊。庚寅，我入祊。
隱八年，秋七月庚午，宋公、齊侯、衛侯盟于瓦屋。
《左傳》云：齊人卒平宋、衛于鄭。盟于瓦屋，以釋東門之役，禮也。八月丙戌，鄭伯以齊人朝王，禮也。
隱十年，六月壬戌，公敗宋師于菅。辛未，取郜。辛巳，取防。
隱十一年，公會鄭伯于時來。
隱十一年，公及齊侯、鄭伯入許。
韓席疇云：甚矣哉鄭莊之狡而多謀也！許近鄭，地小而弱，鄭莊垂涎久矣，乃會齊魯伐之，一舉而入其國都。齊魯遠處東海，不能踰曹涉衛而有許，莊公計熟矣。然齊僖懼鄭之得許而遂強也，故先以與魯，魯不受，乃與鄭人。鄭莊知有許為齊魯所忌，其處置之法，……使許叔居許東偏，以許治許，即不遽滅人國之法也。使公孫獲居許西偏，控其扼要，即設總監之法也。無滋他族，實偪處此，以與我鄭國爭此土，即禁與第三國土地及訂立條約之法也。其曰無寘器用財賄於許，我死乃亟去之，即掩飾鄰國耳目，使不得藉口干涉之法也。鳴呼！侵略者之手法，古今如出一轍也。許叔雖因鄭亂得入居位，而許終受鄭偪，一遷於葉，再遷於夷，三遷于析，卒為鄭所滅。鳴呼！莊公之用心何其狡，而計謀何其工也。
桓十五年，許叔入于許。
孔穎達云：言其自許東偏而入于許國，非從外國入也。鄭莊以十一年卒，今始入者，蓋鄭突不使其復。忽既得位，親仁善鄰，存許以德許人，冀其為己之援也。
莊二十九年，鄭人侵許。
僖三十三年，晉人、陳人、鄭人伐許。
顧棟高云：許于春秋之世凡三變，齊桓之伯，許無役不從，至諸侯伐鄭，而楚子圍許以救鄭，許于中國親矣。逮晉文之興，許堅從楚，至合諸侯以討之而猶不服。故僖二十八年書諸侯遂圍許，與僖六年書諸侯遂救許，為書法之對照。蓋齊桓能服許，而急于赴義以救之，晉文不能服許，而窮兵黷武以圍之。觀兩遂之，而桓、文之優劣見矣。然此役之徵，許復從晉，兩列會盟。至遷葉以後，許始自絕于中國，雞澤不會，而盟會遂無復有許，于楚之猾夏無不從。此固鄭為之，亦由晉之不能懲鄭以庇許也。
成三年夏，鄭公子去疾帥師伐許。
成三年冬十有一月，鄭伐許。
成四年冬，鄭伯伐許。
成九年，鄭人圍許。
成十四年，鄭公子喜帥師伐許。
成十五年，許遷于葉。
顧棟高云：許故地今為河南許州府，葉為今南陽府裕州葉縣，係楚方城外地。許既遷，而許之全境盡屬于鄭，鄭人謂之舊許是也。自遷葉以後，而晉之盟會侵伐無許，楚之盟會侵伐無不有許矣。
襄十六年，叔老會鄭伯、晉荀偃、衛甯殖、宋人伐許。
《左傳》云：許男請遷于晉，諸侯遂遷許，許大夫不可，晉人歸諸侯。鄭子蟜聞將伐許，遂相鄭伯以從諸侯之師。
顧棟高云：許男請遷于晉，蓋實有慕中國之心。許大夫不可，蓋料晉之不能庇許，而懼受鄭之魚肉也。許既違晉意，鄭遂借晉力以洩私憤，身自請行，恣其蹂踐，宜許之銜恨切骨而欲以死報也。
襄二十六年八月壬午，許男甯卒于楚。
《左傳》云：許靈公如楚，請伐鄭，曰：「師不興，孤不歸矣。」八月，卒于楚，楚子曰：「不伐鄭，何以求諸侯？」
昭九年，許遷于夷。
昭十八年，許遷于白羽。
顧棟高云：昭十一年楚靈王滅蔡，遷六小國于荊山，許亦與焉。是許自夷而復遷于荊山矣。十三年平王立，復封陳、蔡，許亦復居于葉。十八年楚王子勝言于楚子曰：「許于鄭，仇敵也，而居楚地。葉在楚，方城外之蔽也。鄭欲伐許，許曰：『余舊國也。』鄭曰：『余俘邑也。』是楚喪矣。君盍遷許。」楚子使遷許于析，實白羽。
定四年，許遷于容城。
王葆云：許四遷皆受楚令，經以自遷為文，蓋違鄭害而願遷也。
定六年，鄭游速帥師滅許，以許男斯歸。
李廉云：自隱十一年鄭入許，而齊、鄭之黨合，天下遂無王。自定六年鄭滅許，而齊、鄭之黨又合，天下遂無晉。
哀元年，許男從楚子圍蔡。
杜預云：蓋楚封之。
《春秋》災異表

一、地震

文九年九月癸酉，地震。

襄十六年五月甲子，地震。

昭十九年己卯，地震。

昭二十三年八月乙未，地震。

哀三年夏四月甲午地震。

二、山崩

僖十四年秋八月辛卯，沙鹿崩。

成五年，梁山崩。

三、水災

桓元年秋，大水。

桓十三年夏，大水。

莊七年秋，大水，無麥苗。

莊十一年秋，宋大水。

莊二十四年，大水。

莊二十五年秋，大水。鼓，用牲于社，于門。

宣十年，大水。

成五年秋，大水。

襄二十四年，大水。

四、雷電霜雪冰雹

隱九年三月癸酉，大雨，震電。庚辰，大雨雪。

桓八年冬十月，雨雪。

僖十年冬，大雨雪。

僖十五年九月己卯晦，震夷伯之廟。

僖二十九年秋，大雨雹。

昭三年冬，大雨雹。

昭四年春王正月，大雨雹。

僖三十三年十二月，隕霜不殺草，李梅實。

定元年冬十月，隕霜殺菽。

桓十四年春正月，無冰。

成元年春二月，無冰。

襄二十八年春，無冰。

成十六年春王正月雨木冰。

五、不雨

莊三十一年冬，不雨。

僖二年冬十月，不雨。

僖三年春王正月，不雨。

夏四月，不雨，六月，雨。

僖二十一年夏，大旱。

文二年自十有二月不雨，至于秋七月。

文十年自正月不雨，至于秋七月。

文十三年自正月不雨，至于秋七月。

宣七年秋，大旱。

六、無麥苗 饑

莊七年秋，無麥苗。

莊二十八年冬，大無麥禾。

宣十年冬，饑。

宣十五年冬，饑。

襄二十四年冬，大饑。

七、蟲孽

桓五年秋，螽。

僖十五年八月，螽。

文八年冬十月，螽。

宣六年秋八月，螽。

宣十三年秋，螽。

宣十五年秋，螽。

襄七年八月，螽。

哀十二年冬十有二月，螽。

哀十三年九月，螽。

十有二月，螽。

文三年秋，雨螽于宋。

宣十五年冬，蝝生。

隱五年九月，螟。

隱八年九月，螟。

莊六年秋，螟。

八、物異

莊十七年冬，多麋。

莊十八年秋，有蜮。

莊二十九年，有蜚。

昭二十五年，有鵒來巢。

僖十六年春正月，六鷁退飛，過宋都。

九、火災

（內）

桓十四年秋八月壬申，御廩災。

僖二十年五月乙巳，西宮災。

成三年二月甲子，新宮災，三日哭。

定二年夏五月壬辰，雉門、兩觀災。

哀三年五月辛卯，桓宮、僖宮災。

哀四年六月辛丑，亳社災。

（外）

宣十六年夏，成周宣榭火。

莊二十年夏，齊大災。

襄九年春，宋災。

襄三十年五月甲午，宋災，宋伯姬卒。

昭九年夏四月，陳災。

昭十八年夏五月壬午，宋、衛、陳、鄭災。

「鄭伯克段於鄢」結構分析
對照        叔段╱莊公
烘托        祭仲╱莊公

遞進        祭仲╱子封╱子封
            公叔段╱請京╱貳於己╱收為己邑╱完聚╱將襲鄭
呼應        寤生╱遂為母子如初（莊公與武姜）
州吁弒君

《詩．衛風．碩人》
碩人其頎，衣錦褧衣。齊侯之子，衛侯之妻。東宮之妹，邢侯之姨，譚公維私。

手如柔荑，膚如凝脂。領如蝤蠐，齒如瓠犀。螓首蛾眉，巧笑倩兮，美目盼兮。

碩人敖敖，說于農郊。四牡有驕，朱幩鑣鑣。翟茀以朝，大夫夙退，無使君勞。

河水洋洋，北流活活。施罛濊濊，鱣鮪發發。葭菼揭揭，庶姜孽孽，庶士有朅。
魏禧曰：「殺州吁，則右宰蒞，而曰衛人，使正國法也。殺厚則其宰蒞，而曰碏，使正家法也。大體處，一毫不亂，見碏之不私其子，而亦不自居功如此。不然厚為國賊，可以總以衛人，事出碏手，亦可總以石碏矣，書法之妙至此。」

鄭伯克段於鄢與大義滅親比較

故事核心：母不公（惡）╱父不公（孹）

事件推動：君主導╱臣主導

事件結果：兄勝╱弟勝

敘述視角：隱沒主角╱呈現主角

事件影響：人心──家──國──天下

鄭莊入許

布局：

1、 外交

1. 結魯

A.與魯平 P49
B.易田 P58

C.歸邑 P68

2.結齊
以齊人朝王 P60

3.平宋、衛  P59

二、武備

1.敗戎師 P65

2.敗宋、衛 P67

  集評
《會箋》：
鄭伯爵，魯侯爵，鄭以王爵有尊卑之敘勞魯侯，故曰「勞王爵」，此舉謂奉王命，故以尊爵為名，使魯可受，以堅魯、宋之仇，且令魯感惠為己用也。
吳闓生《左傳微》：
下文入許嫌逕直，故就爭車生一波，以起登城。

韓席籌《左傳分國集注》：

甚矣哉，鄭莊之狡而多謀也，許近鄭，地小而弱，鄭莊垂涎久矣，乃會齊魯伐之，一舉而入其國都，齊魯遠處東海，不能踰曹涉衛而有許，莊公計之熟矣。然齊僖懼鄭之得許而遂強也，故先與魯，魯不受，乃予鄭人。鄭莊知有許為齊魯所忌，其處置之法何與近世列強用心相似也。使許叔居許東偏，以許治許，即不遽滅人國之法也。使公孫獲居許西偏，控其扼要，即設總監之法也。無滋他族實偪處此，以與我鄭國爭此土，即禁與第三國土地及訂立條約之法也。其曰無寘器用財賄於許，我死乃亟去之，即掩飾鄰國耳目，使不為藉口干涉之法也，嗚呼，侵略者之手法，古今如出一轍也。
楚師入隨
《老子》三十六章：

將欲歙之，必固張之。將欲弱之，必固強之。將欲廢之，必固興之。將欲取之，必固與之，是謂微明，柔弱勝剛強，魚不可脫於淵，國之利器，不可以示人。
《禮記．曲禮下》：

凡祭，宗廟之禮，牛曰一元大武，豕曰剛鬣，豚曰腯肥，羊曰柔毛，雞曰翰音，犬曰羹獻，雉曰疏趾，兔曰明視……水曰清滌，酒曰清酌。

築臺納媳
《詩．邶風．新臺》

新臺有泚，河水瀰瀰。燕婉之求，籧篨不鮮。

新臺有洒，河水浼浼。燕婉之求，籧篨不殄。

魚網之設，鴻則離之。燕婉之求，得此戚施。

朱注：籧篨，不能俯也，疾之醜者。戚施，不能仰，亦醜疾也。
《詩．邶風．二子乘舟》

二子乘舟，汎汎其景。願言思子，中心養養。

二子乘舟，汎汎其逝。願言思子，不瑕有害。

《會箋》：

衛宣烝庶母，而下取子婦，真禽獸不如也。
襄公之弒

方苞曰：

作亂之時，連稱之妹如何告公出之期，無知與連、管，何以部署其家眾，此則一切薙芟，直敘公田及徒人費之鞭而以走，出遇賊於門，遙接作亂，騰躍而入，匪夷所思。

12
22

